title: A Bizottság 367/2014/EU végrehajtási rendelete ( 2014. április 10. ) az EMGA-kiadásokra rendelkezésre álló nettó egyenleg

text:
               11.4.2014

               HU

               Az Európai Unió Hivatalos Lapja

               L 108/13

         A BIZOTTSÁG 367/2014/EU VÉGREHAJTÁSI RENDELETE
   (2014. április 10.)
   az EMGA-kiadásokra rendelkezésre álló nettó egyenleg
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2008/EK és a 16/2008/EK tanácsi rendelet hatályon kívül helyezéséről szóló, 2013.december 17-i 1306/2013/EU európai parlamenti és tanácsi rendeletre (1) és különösen annak 16. cikke (2) bekezdésére,
   mivel:

               (1)

               Az 1306/2013/EU rendelet 16. cikkének (1) bekezdése értemében az Európai Mezőgazdasági Garanciaalap (EMGA) kiadásainak éves felső összeghatárát az 1311/2013/EU, Euratom tanácsi rendelet (2) I. mellékletén belül a Piachoz kapcsolódó kiadások és közvetlen kifizetések céljára megállapított maximális összegek képezik.

               (2)

               A 73/2009/EK tanácsi rendelet (3) 10c. cikkének (2) bekezdése értelmében az ugyanazon rendelet 10b. cikke (5) bekezdésében említett önkéntes kiigazításból és 136. cikke alkalmazásából származó összegeket az Európai Mezőgazdasági Garanciaalap (EMGA) rendelkezésére kell bocsátani a 2014-es pénzügyi évre.

               (3)

               A Bizottság 2013/146/EU végrehajtási határozata (4) megállapítja a 2013. naptári évben az Egyesült Királyságban alkalmazandó önkéntes kiigazításból származó összeget. Ezt az összeget a 2014-es évben az EMGA rendelkezésére kell bocsátani.

               (4)

               A 73/2009/EK rendelet 136. cikke értelmében a tagállamok 2009. augusztus 1-jéig határozhattak úgy, hogy a 69. cikk (6) bekezdése a) pontjának alkalmazása helyett egy, a 69. cikk (7) bekezdésével összhangban kiszámítandó összeget bocsátanak rendelkezésére a 2011-es pénzügyi évtől az EMVA keretében történő vidékfejlesztési programozás és finanszírozás vonatkozásában nyújtott uniós támogatás céljára. Az átcsoportosításhoz rendelkezésre álló összegek kiszámítására és megállapítására az 1120/2009/EK rendelet III. mellékletében került sor (5).

               (5)

               A 73/2009/EK rendeletnek az 1310/2013/EU európai parlamenti és tanácsi rendelettel (6) beillesztett 136b. cikke értelmében azok a tagállamok, amelyek a 73/2009/EK rendelet 136. cikke alapján úgy határoztak, hogy a 2011-es pénzügyi évből egy összeget rendelkezésre bocsátanak az EMVA-ból finanszírozott vidékfejlesztési programozás és finanszírozás keretébe tartozó uniós támogatás céljára, az 1310/2013/EU rendelettel beillesztett VIIIa. melléklet szerinti összegeket a 2015-ös pénzügyi évben is rendelkezésre bocsátják az EMVA-ból finanszírozott vidékfejlesztési programozás és finanszírozás céljára.

               (6)

               Ezért a 73/2009/EK rendelet VIIIa. mellékletében a Németország és Svédország tekintetében megállapított összegeket a 2015-ös pénzügyi évben rendelkezésre kell bocsátani az EMVA-ból finanszírozott vidékfejlesztési programozás és finanszírozás céljára.

               (7)

               Az 1307/2013/EU európai parlamenti és tanácsi rendelet (7) 66. cikkének (1) bekezdése értelmében a 637/2008/EK tanácsi rendelet (8) 4. cikke (1) bekezdésének első albekezdését alkalmazó tagállamok esetében az említett rendelet 5. cikkének (1) bekezdése alapján rendelkezésre álló megfelelő éves költségvetést 2014. január 1-jei hatállyal az EMGA-ba át kell csoportosítani. Görögország alkalmazta a 637/2008/EK rendelet 4. cikke (1) bekezdésének első albekezdését.

               (8)

               Ezért indokolt meghatározni az EMGA-kiadások számára rendelkezésre bocsátandó nettó mérleget a 2014–2020-as költségvetési évekre. Az egyértelműség érdekében az EMVA számára rendelkezésre bocsátandó összegeket is közzé kell tenni,

         ELFOGADTA EZT A RENDELETET:
   1. cikk
   Az Európai Mezőgazdasági Garanciaalap (EMGA) kiadásaira rendelkezésre álló nettó egyenleg, valamint az Európai Mezőgazdasági Vidékfejlesztési Alap (EMVA) számára a 2014–2020-as költségvetési évekre szóló, a 73/2009/EK rendelet 10c. cikke (2) bekezdése, 136. cikke, 136b. cikke és az 1307/2013/EU rendelet 66. cikke (1) bekezdése alapján rendelkezésre álló összegeket e rendelet melléklete ismerteti.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 10-én.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 549. o.

      (2)  A Tanács 2013. december 2-i 1311/2013/EU, Euratom rendelete a 2014 és 2020 közötti időszakra szóló többéves pénzügyi keret megállapításáról (HL L 347., 2013.12.20., 884. o.).

      (3)  A Tanács 2009. január 19-i 73/2009/EK rendelete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről (HL L 30., 2009.1.31., 16. o.).

      (4)  A Bizottság 2013. március 20-i 2013/146/EU végrehajtási határozata a 2013. naptári évben az Egyesült Királyságban alkalmazandó önkéntes kiigazításból származó összeg megállapításáról (HL L 82., 2013.3.22., 58. o.)

      (5)  A Bizottság 2009. október 29-i 1120/2009/EK rendelete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet III. címében előírt egységes támogatási rendszer végrehajtására vonatkozó részletes szabályok megállapításáról (HL L 316., 2009.12.2., 1. o.).

      (6)  Az Európai Parlament és a Tanács 2013. december 17-i 1310/2013/EU rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásra vonatkozó egyes átmeneti rendelkezések megállapításáról, az 1305/2013/EU európai parlamenti és tanácsi rendeletnek a források és a források 2014. évben történő elosztása tekintetében történő módosításáról, valamint a 73/2009/EK tanácsi rendeletnek és az 1307/2013/EU, az 1306/2013/EU és az 1308/2013/EU európai parlamenti és tanácsi rendeletnek a 2014. évben való alkalmazásuk tekintetében történő módosításáról (HL L 347., 2013.12.20., 865. o.).

      (7)  Az Európai Parlament és a Tanács 2013. december 17-i 1307/2013/EU rendelete a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).

      (8)  A Tanács 2008. június 23-i 637/2008/EK rendelete az 1782/2003/EK rendelet módosításáról és a gyapotágazat nemzeti szerkezetátalakítási programjainak létrehozásáról (HL L 178., 2008.7.5., 1. o.).

      MELLÉKLET

                  (millió EUR)

                  Költségvetési év

                  Az EMVA rendelkezésére álló összegek

                  Az EMGA-kiadásokra rendelkezésre álló nettó egyenleg

                  a 73/2009/EK rendelet 10b. cikke

                  a 73/2009/EK rendelet 136. cikke

                  a 73/2009/EK rendelet 136b. cikke

                  az 1307/2013/EU rendelet 66. cikke

                  2014

                  296,3

                  51,6

                  4,0

                  43 778,1

                  2015

                  51,6

                  4,0

                  44 312,4

                  2016

                  4,0

                  44 624,0

                  2017

                  4,0

                  44 859,0

                  2018

                  4,0

                  44 885,0

                  2019

                  4,0

                  44 912,0

                  2020

                  4,0

                  44 937,0


title: A Bizottság 678/2012/EU végrehajtási rendelete ( 2012. július 16. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Szőregi rózsatő (OFJ)]

text:
               25.7.2012

               HU

               Az Európai Unió Hivatalos Lapja

               L 198/4

         A BIZOTTSÁG 678/2012/EU VÉGREHAJTÁSI RENDELETE
   (2012. július 16.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Szőregi rózsatő (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban és 17. cikkének (2) bekezdése alapján a Bizottság közzétette az Európai Unió Hivatalos Lapjában Magyarország kérelmét a „Szőregi rózsatő” elnevezés bejegyzésére (2).

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 16-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 310., 2011.10.22., 17. o.

      MELLÉKLET
      A rendelet II. mellékletében meghatározott mezőgazdasági termékek:

         3.5. osztály:   Virágok és dísznövények

      MAGYARORSZÁG
      Szőregi rózsatő (OFJ)


title: A Bizottság (EU) 2017/383 végrehajtási rendelete (2017. március 1.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Prosciutto Veneto Berico-Euganeo [OEM])

text:
               7.3.2017

               HU

               Az Európai Unió Hivatalos Lapja

               L 59/1

         A BIZOTTSÁG (EU) 2017/383 VÉGREHAJTÁSI RENDELETE
   (2017. március 1.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Prosciutto Veneto Berico-Euganeo [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Olaszország kérelmét, amely az 1107/96/EK bizottsági rendelet (2) alapján bejegyzett „Prosciutto Veneto Berico-Euganeo” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítási kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Prosciutto Veneto Berico-Euganeo” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 1-jén.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

      (3)  HL C 418., 2016.11.12., 5. o.


title: A Bizottság (EU) 2016/1762 végrehajtási rendelete (2016. október 3.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               4.10.2016

               HU

               Az Európai Unió Hivatalos Lapja

               L 269/11

         A BIZOTTSÁG (EU) 2016/1762 VÉGREHAJTÁSI RENDELETE
   (2016. október 3.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 3-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  144,2

                  ZZ

                  144,2

                  0707 00 05

                  TR

                  128,9

                  ZZ

                  128,9

                  0709 93 10

                  TR

                  138,8

                  ZZ

                  138,8

                  0805 50 10

                  AR

                  86,0

                  CL

                  103,9

                  TR

                  101,3

                  UY

                  49,2

                  ZA

                  113,1

                  ZZ

                  90,7

                  0806 10 10

                  EG

                  264,7

                  TR

                  135,2

                  US

                  194,0

                  ZZ

                  198,0

                  0808 10 80

                  AR

                  110,6

                  BR

                  97,9

                  CL

                  149,2

                  NZ

                  135,6

                  ZA

                  133,4

                  ZZ

                  125,3

                  0808 30 90

                  TR

                  132,1

                  ZA

                  155,4

                  ZZ

                  143,8

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1089/2014/EU végrehajtási rendelete ( 2014. október 16. ) az EMGA-kiadásokra rendelkezésre álló nettó egyenlegről szóló 367/2014/EU végrehajtási rendelet módosításáról

text:
               17.10.2014

               HU

               Az Európai Unió Hivatalos Lapja

               L 299/7

         A BIZOTTSÁG 1089/2014/EU VÉGREHAJTÁSI RENDELETE
   (2014. október 16.)
   az EMGA-kiadásokra rendelkezésre álló nettó egyenlegről szóló 367/2014/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2008/EK és a 16/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 16. cikke (2) bekezdésére,
   mivel:

               (1)

               A 367/2014/EU végrehajtási rendelet (2) meghatározza az Európai Mezőgazdasági Garanciaalap (EMGA) kiadásaira rendelkezésre álló nettó egyenleget, valamint az Európai Mezőgazdasági Vidékfejlesztési Alap (EMVA) számára a 2014–2020-as költségvetési évekre szóló, a 73/2009/EK rendelet (3) 10c. cikke (2) bekezdése, 136. cikke, 136b. cikke és az 1307/2013/EU európai parlamenti és tanácsi rendelet (4) 66. cikke (1) bekezdése alapján rendelkezésre álló összegeket.

               (2)

               Franciaország, Lettország és az Egyesült Királyság a 73/2009/EK rendelet 136a. cikke (1) bekezdésének és az 1307/2013/EU rendelet 14. cikke (1) bekezdésének megfelelően 2013. december 31-ig értesítette a Bizottságot azon döntéséről, hogy a közvetlen kifizetések 2014–2019. naptári évekre megállapított éves nemzeti felső határainak bizonyos százalékáig terjedő összeget átcsoportosít az 1305/2013/EU európai parlamenti és tanácsi rendelet (5) szerint az EMVA-ból finanszírozott vidékfejlesztési programozás céljaira. A vonatkozó nemzeti felső határok kiigazítása a 994/2014/EU bizottsági felhatalmazáson alapuló rendelettel (6) történt.

               (3)

               Horvátország, Málta, Lengyelország és Szlovákia a 73/2009/EK rendelet 136a. cikke (2) bekezdésének és az 1307/2013/EU rendelet 14. cikke (2) bekezdésének megfelelően 2013. december 31-ig értesítette a Bizottságot azon döntéséről, hogy a 2015–2020-as időszakban az 1305/2013/EU rendelet szerint az EMVA-ból finanszírozott vidékfejlesztési programozás keretébe tartozó intézkedésekhez nyújtandó támogatásra elkülönített összeg bizonyos hányadát átcsoportosítja a közvetlen kifizetésekhez. A vonatkozó nemzeti felső határok kiigazítása a 994/2014/EU bizottsági felhatalmazáson alapuló rendelettel történt.

               (4)

               Az 1311/2013/EU, Euratom tanácsi rendelet (7) 3. cikke (1) bekezdésének megfelelően a többéves pénzügyi keretnek e rendelet I. mellékletében meghatározott, a piachoz kapcsolódó kiadások és a közvetlen kifizetések finanszírozása tekintetében meghatározott részleges felső összeghatárait e rendelet 6. cikkének (1) bekezdésében előírt technikai kiigazítások szerint kell kiigazítani, az EMVA és a közvetlen kifizetések közötti átcsoportosításokat követően.

               (5)

               A 367/2014/EU végrehajtási rendeletet ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 367/2014/EU végrehajtási rendelet a következőképpen módosul:

               1.

               Az 1. cikk helyébe a következő szöveg lép:
               „1. cikk
               Az Európai Mezőgazdasági Garanciaalap (EMGA) kiadásaira rendelkezésre álló nettó egyenleg, valamint az Európai Mezőgazdasági Vidékfejlesztési Alap (EMVA) számára a 2014–2020-as költségvetési évekre szóló, a 73/2009/EK rendelet 10c. cikke (2) bekezdése, 136. cikke, 136a. 136b. cikke és az 1307/2013/EU rendelet 14. cikke és 66. cikkének (1) bekezdése alapján rendelkezésre álló összegeket e rendelet melléklete ismerteti.”.

               2.

               A melléklet helyébe e rendelet mellékletének szövege lép.

         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 16-án.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 549. o.

      (2)  A Bizottság 2014. április 10-i 367/2014/EU végrehajtási rendelete az EMGA-kiadásokra rendelkezésre álló nettó egyenlegről (HL L 108., 2014.4.11., 13. o.)

      (3)  A Tanács 2009. január 19-i 73/2009/EK rendelete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről (HL L 30., 2009.1.31., 16. o.).

      (4)  Az Európai Parlament és a Tanács 2013. december 17-i 1307/2013/EU rendelete a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).

      (5)  Az Európai Parlament és a Tanács 2013. december 17-i 1305/2013/EU rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).

      (6)  A Bizottság 2014. május 13-i 994/2014/EU felhatalmazáson alapuló rendelete a 73/2009/EK tanácsi rendelet VIII. és VIIIc. mellékletének, az 1305/2013/EU európai parlamenti és tanácsi rendelet I. mellékletének, valamint az 1307/2013/EU európai parlamenti és tanácsi rendelet II., III. és VI. mellékletének módosításáról (HL L 280., 2014.9.24., 1. o.).

      (7)  A Tanács 2013. december 2-i 1311/2013/EU, Euratom rendelete a 2014 és 2020 közötti időszakra szóló többéves pénzügyi keret megállapításáról (HL L 347., 2013.12.20., 884. o.).

      MELLÉKLET

            „MELLÉKLET

                        (millió EUR – folyó árakon)

                        Költségvetési év

                        Az EMVA rendelkezésére álló összegek

                        Az EMVA-ból átcsoportosított összegek

                        Az EMGA-kiadásokra rendelkezésre álló nettó egyenleg

                        A 73/2009/EK rendelet 10b. cikke

                        A 73/2009/EK rendelet 136. cikke

                        A 73/2009/EK rendelet 136b. cikke

                        Az 1307/2013/EU rendelet 66. cikke

                        A 73/2009/EK rendelet 136a. cikkének (1) bekezdése és az 1307/2013/EK rendelet 14. cikkének (1) bekezdése.

                        A 73/2009/EK rendelet 136a. cikkének (2) bekezdése és az 1307/2013/EK rendelet 14. cikkének (2) bekezdése.

                        2014

                        296,3

                        51,6

                        4,0

                        43 778,1

                        2015

                        51,600

                        4,000

                        621,999

                        499,384

                        44 189,785

                        2016

                        4,000

                        648,733

                        498,894

                        44 474,161

                        2017

                        4,000

                        650,434

                        498,389

                        44 706,955

                        2018

                        4,000

                        652,110

                        497,873

                        44 730,763

                        2019

                        4,000

                        654,405

                        497,320

                        44 754,915

                        2020

                        4,000

                        656,699

                        496,647

                        44 776,948”


title: A Bizottság 881/2013/EU végrehajtási rendelete ( 2013. szeptember 13. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               14.9.2013

               HU

               Az Európai Unió Hivatalos Lapja

               L 245/9

         A BIZOTTSÁG 881/2013/EU VÉGREHAJTÁSI RENDELETE
   (2013. szeptember 13.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 13-án.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MK

                  44,1

                  XS

                  23,1

                  ZZ

                  33,6

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  116,3

                  CL

                  137,1

                  IL

                  142,1

                  TR

                  78,9

                  UY

                  127,6

                  ZA

                  130,3

                  ZZ

                  122,1

                  0806 10 10

                  EG

                  184,6

                  TR

                  146,7

                  ZZ

                  165,7

                  0808 10 80

                  AR

                  100,6

                  BA

                  68,8

                  BR

                  54,6

                  CL

                  100,1

                  NZ

                  146,9

                  US

                  140,2

                  ZA

                  103,1

                  ZZ

                  102,0

                  0808 30 90

                  AR

                  202,6

                  CN

                  61,7

                  TR

                  128,9

                  ZA

                  206,6

                  ZZ

                  150,0

                  0809 30

                  TR

                  129,4

                  ZZ

                  129,4

                  0809 40 05

                  BA

                  45,1

                  MK

                  54,9

                  XS

                  48,8

                  ZZ

                  49,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2015/1980 végrehajtási rendelete (2015. november 4.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet helyesbítéséről (EGT-vonatkozású szöveg)

text:
               5.11.2015

               HU

               Az Európai Unió Hivatalos Lapja

               L 289/6

         A BIZOTTSÁG (EU) 2015/1980 VÉGREHAJTÁSI RENDELETE
   (2015. november 4.)
   a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (2) és (3) bekezdésére, valamint 38. cikke d) pontjára,
   mivel:

               (1)

               Az 1235/2008/EK rendeletnek (2) az (EU) 2015/931 bizottsági végrehajtási rendelettel (3) módosított IV. mellékletében a Kiwa BCS Öko-Garantie GmbH a D kategóriába tartozó termékek Dél-Koreából való behozatala tekintetében elismert ellenőrző szervként szerepel, jóllehet az elismerést az (EU) 2015/131 bizottsági végrehajtási rendelet (4) visszavonta, miután a Koreai Köztársaság felvételre került az 1235/2008/EK rendelet III. mellékletébe. Tekintettel arra, hogy a Koreai Köztársaság az 1235/2008/EK rendelet III. mellékletében található jegyzékben elismert harmadik országként szerepel – az importált összetevők feldolgozását is beleértve – a D kategóriába tartozó termékek tekintetében, a Kiwa BCS Öko-Garantie GmbH nem ismerhető el az említett kategóriába tartozó termékek Dél-Koreából való behozatala tekintetében a rendelet 10. cikke (2) bekezdése b) pontjának megfelelően. A D termékkategóriára vonatkozó elismerését ezért törölni kell a IV. mellékletből. Az (EU) 2015/131 végrehajtási rendeletben használt terminológiával való következetesség érdekében a Kiwa BCS Öko-Garantie GmbH továbbra is érvényes elismerései esetében a „Dél-Korea” kifejezést a „Koreai Köztársaság” kifejezéssel kell felváltani.

               (2)

               A Kiwa BCS Öko-Garantie GmbH-nak az A, D és F kategóriába tartozó termékek Bissau-Guineából való behozatala tekintetében való, az 1287/2014/EU bizottsági végrehajtási rendelet (5) szerinti elismerése nem szerepel az 1235/2008/EK rendelet IV. mellékletében, jóllehet a szóban forgó ellenőrző szerv elismerése azóta nem került visszavonásra az említett ország tekintetében. A szóban forgó elismerést ezért fel kell tüntetni a IV. mellékletben.

               (3)

               Mivel az (EU) 2015/931 végrehajtási rendelettel módosított 1235/2008/EK rendelet IV. melléklete a kódszámokkal kapcsolatos hibákat is tartalmaz, ezeket a hibákat is helyesbíteni kell. Ennek megfelelően helyesbíteni kell Bosznia-Hercegovina kódszámát az „Abcert AG” ellenőrző szervre, Elefántcsontpart kódszámát az „Istituto Certificazione Etica e Ambientale” ellenőrző szervre, valamint Kazahsztán és Kirgizisztán kódszámát az „Organic Standard” ellenőrző szervre vonatkozó bejegyzésben. Egyúttal helyesbíteni kell a Kirgizisztán kódszámát érintő hibát a „Bio.inspecta AG” ellenőrző szervre vonatkozó bejegyzésben, amely a 355/2014/EU bizottsági végrehajtási rendeletben (6) lett tévesen feltüntetve.

               (4)

               Az 1235/2008/EK rendelet IV. mellékletét ezért ennek megfelelően helyesbíteni kell.

               (5)

               Az egyértelműség és a jogbiztonság érdekében ezeket a helyesbítéseket haladéktalanul végre kell hajtani. Következésképpen indokolt úgy rendelkezni, hogy ez a rendelet az Európai Unió Hivatalos Lapjában való kihirdetését követő napon lépjen hatályba. Ugyanakkor az (EU) 2015/931 végrehajtási rendeletben szereplő egyes hibák tekintetében az e rendeletben szereplő helyesbítések esetében indokolt úgy rendelkezni, hogy azokat visszamenőlegesen, a rendelet hatálybalépésétől kelljen alkalmazni.

               (6)

               Az e rendeletben előírt rendelkezések összhangban vannak az ökológiai termeléssel foglalkozó szabályozási bizottság véleményével,

         ELFOGADTA EZT A RENDELETET:
   1. cikk
   Az 1235/2008/EK rendelet IV. mellékletét e rendelet mellékletének megfelelően kell helyesbíteni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   A melléklet 1. és 3. pontját, 4. pontjának b) alpontját és 5. pontját 2015. július 8-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 4-én.

            a Bizottság részéről

            az elnök

         Jean-Claude JUNCKER

      (1)  HL L 189., 2007.7.20., 1. o.

      (2)  A Bizottság 2008. december 8-i 1235/2008/EK rendelete a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.).

      (3)  A Bizottság 2015. június 17-i (EU) 2015/931 végrehajtási rendelete a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról és helyesbítéséről (HL L 151., 2015.6.18., 1. o.).

      (4)  A Bizottság 2015. január 26-i (EU) 2015/131 végrehajtási rendelete a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról (HL L 23., 2015.1.29., 1. o.).

      (5)  A Bizottság 2014. november 28-i 1287/2014/EU végrehajtási rendelete a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról és helyesbítéséről (HL L 348., 2014.12.4., 1. o.).

      (6)  A Bizottság 2014. április 8-i 355/2014/EU végrehajtási rendelete a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról (HL L 106., 2014.4.9., 15. o.).

      MELLÉKLET
      Az 1235/2008/EK rendelet IV. mellékletét a következőképpen kell helyesbíteni:

                  (1)

                  Az „Abcert AG”-ra vonatkozó bejegyzés 3. pontjában a Bosznia-Hercegovinára vonatkozó sor helyébe a következő szöveg lép:

                              „Bosznia-Hercegovina

                              BA-BIO-137

                              x

                              —

                              —

                              x

                              —

                              —”

                  (2)

                  A „Bio.inspecta AG”-ra vonatkozó bejegyzés 3. pontjában a Kirgizisztánra vonatkozó sor helyébe a következő szöveg lép:

                              „Kirgizisztán

                              KG-BIO-161

                              x

                              —

                              —

                              x

                              —

                              —”

                  (3)

                  Az „Istituto Certificazione Etica e Ambientale”-ra vonatkozó bejegyzés 3. pontjában az Elefántcsontpartra vonatkozó sor helyébe a következő szöveg lép:

                              „Elefántcsontpart

                              CI-BIO-115

                              x

                              —

                              —

                              x

                              —

                              —”

                  (4)

                  A „Kiwa BCS Öko-Garantie GmbH”-ra vonatkozó bejegyzés 3. pontja a következőképpen módosul:

                              a)

                              a Dél-Koreára vonatkozó sor helyébe a következő szöveg lép:

                                          „Koreai Köztársaság

                                          KR-BIO-141

                                          x

                                          —

                                          x

                                          —

                                          x

                                          —”

                              b)

                              a táblázat kiegészül a következő sorral:

                                          „Bissau-Guinea

                                          GW-BIO-141

                                          x

                                          —

                                          —

                                          x

                                          —

                                          x”

                  (5)

                  Az „Organic Standard”-ra vonatkozó bejegyzés 3. pontja a következőképpen módosul:

                              a)

                              a Kazahsztánra vonatkozó sor helyébe a következő szöveg lép:

                                          „Kazahsztán

                                          KZ-BIO-108

                                          x

                                          —

                                          —

                                          x

                                          —

                                          —”

                              b)

                              a Kirgizisztánra vonatkozó sor helyébe a következő szöveg lép:

                                          „Kirgizisztán

                                          KG-BIO-108

                                          x

                                          —

                                          —

                                          x

                                          —

                                          —”


title: A Tanács 541/2012/EU végrehajtási rendelete ( 2012. június 21. ) a Kínai Népköztársaságból származó furfuraldehid behozatalára vonatkozó dömpingellenes intézkedések időközi felülvizsgálatának megszüntetéséről és ezen intézkedések hatályon kívül helyezéséről

text:
               26.6.2012

               HU

               Az Európai Unió Hivatalos Lapja

               L 165/4

         A TANÁCS 541/2012/EU VÉGREHAJTÁSI RENDELETE
   (2012. június 21.)
   a Kínai Népköztársaságból származó furfuraldehid behozatalára vonatkozó dömpingellenes intézkedések időközi felülvizsgálatának megszüntetéséről és ezen intézkedések hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: az alaprendelet) és különösen annak 9. cikkére, valamint 11. cikkének (3), (5) és (6) bekezdésére,
   tekintettel az Európai Bizottság (a továbbiakban: a Bizottság) javaslatára, amelyet a tanácsadó bizottsággal folytatott konzultációt követően terjesztett elő,
   mivel:
   A.   AZ ELJÁRÁS

   1.   Hatályos intézkedések

               (1)

               1995-ben, 95/95/EK rendeletével (2) a Tanács végleges dömpingellenes vámot vetett ki mértékvám formájában a Kínai Népköztársaságból (a továbbiakban: Kína vagy az érintett ország) származó furfuraldehid behozatalára (a továbbiakban: az eredeti dömpingellenes intézkedések). A mértékvámtétel mértékét tonnánként 352 EUR összegben állapították meg.

               (2)

               Egy 1997 májusában, egy kínai exportőr kérésére indított időközi felülvizsgálatot követően az intézkedéseket a 2722/1999/EK tanácsi rendelet (3) további négyéves időszakra fenntartotta.

               (3)

               Egy hatályvesztési felülvizsgálatot követően, 2005 áprilisában a Tanács a 639/2005/EK rendelettel (4) további ötéves időszakra kiterjesztette az intézkedéseket.

               (4)

               Egy újabb hatályvesztési felülvizsgálatot követően, 2011 májusában a Tanács a 453/2011/EU végrehajtási rendelettel (5) további ötéves időszakra kiterjesztette az intézkedéseket. A mértékvámtétel mértékét az eredeti dömpingellenes intézkedésekben megadott szintnek megfelelő, azaz tonnánként 352 EUR összegben állapították meg.

         2.   Időközi felülvizsgálat megindítása

               (5)

               A 453/2011/EU végrehajtási rendelet (84) preambulumbekezdése kijelenti, hogy a Tanács helyénvalónak tartja megvizsgálni, hogy a vám mértéke még mindig ésszerű-e, figyelembe véve, hogy a mértékvámot az 1995-ben lefolytatott eredeti vizsgálat megállapítása alapján vetették ki, és soha nem vizsgálták felül. Ezért a Bizottság figyelembe veszi annak lehetőségét, hogy az alaprendelet 11. cikkének (3) bekezdése szerint hivatalból időközi felülvizsgálatot indít.

               (6)

               Minthogy megállapítást nyert, hogy a Bizottságnak elegendő prima facie bizonyíték állt rendelkezésére ahhoz, hogy hivatalból időközi felülvizsgálatot indítson, a Bizottság a tanácsadó bizottsággal folytatott konzultációt követően 2011. július 5-én az Európai Unió Hivatalos Lapjában közzétett értesítéssel (6) (a továbbiakban: az eljárás megindításáról szóló értesítés) bejelentette az alaprendelet 11. cikkének (3) bekezdése szerinti időközi felülvizsgálat megindítását.

         3.   Vizsgálat

   3.1.   Vizsgálati időszak

               (7)

               A dömpingre vonatkozó vizsgálat a 2010. július 1. és 2011. június 30. közötti időszakra (a továbbiakban: a felülvizsgálati időszak) vonatkozott. A kár felmérése szempontjából lényeges tendenciák vizsgálata a 2008. január 1-jétől a felülvizsgálati időszak végéig tartó időszakra terjedt ki (a továbbiakban: a figyelembe vett időszak).

         3.2.   A vizsgálatban érintett felek

               (8)

               Az időközi felülvizsgálat megindításáról a Bizottság hivatalosan tájékoztatta az uniós gazdasági ágazatot, az érintett ország exportáló gyártóit, az importőröket, azokat a felhasználókat, akikről ismert, hogy érintettek, valamint az érintett ország hatóságait.

               (9)

               Az érdekelt felek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat, vagy szóbeli meghallgatást kérjenek.

         3.3.   Mintavétel a Kínai Népköztársaság exportőrei/gyártói esetében

               (10)

               Tekintettel a kínai exportáló gyártók láthatólag nagy számára, a Bizottság célszerűnek ítélte megvizsgálni annak lehetőségét, hogy az alaprendelet 17. cikke szerint mintavételt alkalmazzon. A Bizottság – annak érdekében, hogy eldönthesse, szükséges-e a mintavétel, és ha igen, kiválaszthassa a mintát – felkérte a kínai exportáló gyártókat, hogy a felülvizsgálat megindítását követő 15 napon belül jelentkezzenek, és bocsássák rendelkezésére az eljárás megindításáról szóló értesítésben kért információkat. Tekintettel arra, hogy egyetlen exportáló gyártó sem jelentkezett, hogy együttműködjön, mintavételre nem volt szükség.

         3.4.   Kitöltött kérdőívek és ellenőrzés

               (11)

               A Bizottság kérdőíveket küldött az összes ismert érintett félnek. Az eljárás megindításáról szóló értesítésben meghatározott határidőn belül további fél nem jelentkezett.

               (12)

               Sem a két uniós gyártótól, sem a kínai exportáló gyártóktól, sem bármely más importőrtől vagy felhasználótól nem érkezett válasz a kérdőívekre. Az analóg országból, Argentínából, egy gyártó töltötte ki a kérdőívet.

               (13)

               Figyelembe véve a felek részéről az együttműködés hiányát, ellenőrző látogatásra nem került sor.

         B.   ÉRINTETT TERMÉK ÉS HASONLÓ TERMÉK

   1.   Érintett termék

               (14)

               Az ebben a felülvizsgálatban érintett termék megegyezik az eredeti vizsgálatban, valamint a következő, fent említett felülvizsgálatokban érintett termékkel, vagyis a jelenleg a 2932 12 00 KN-kód alá sorolt, Kínából származó furfuraldehiddel (a továbbiakban: az érintett termék). A furfuraldehid 2-furaldehid vagy furfurol néven is ismert.

               (15)

               A furfuraldehid világossárga színű, jellegzetes, átható szaggal rendelkező folyadék, amelyet különféle típusú mezőgazdasági hulladékok feldolgozásával nyernek. A furfuraldehidnek két fő felhasználási területe van: szelektív oldószerként a kőolaj-finomításban, a kenőolajok gyártásához, valamint nyersanyagként a furfuril-alkohol előállításához, amelyet az öntödei formákhoz való műgyanta gyártásához használnak.

         2.   Hasonló termék

               (16)

               Mint az előző vizsgálatok során is, úgy ítélték meg, hogy a Kínában gyártott és az Unióba exportált furfuraldehid, az analóg országban, Argentínában gyártott és a belföldi piacon értékesített furfuraldehid és az Unióban uniós gyártók által gyártott és értékesített furfuraldehid ugyanazokkal a fizikai és kémiai jellemzőkkel rendelkezik, és ugyanazok az alapvető felhasználási területei. Ezért a Bizottság ezeket az alaprendelet 1. cikkének (4) bekezdése értelmében hasonló termékeknek tekinti.

         C.   DÖMPING

   1.   Általános megjegyzések

               (17)

               Egyetlen kínai exportáló gyártó sem működött együtt a vizsgálatban, és nem bocsátottak a Bizottság rendelkezésére információt. Ezért a dömpingre vonatkozó, alábbiakban ismertetett megállapításokat a rendelkezésre álló tényekre – különösen az Eurostat adataira, a hivatalos kínai exportstatisztikára és az analóg országban, Argentínában működő vállalat által benyújtott információkra – kellett alapozni.

         2.   Analóg ország

               (18)

               Az alaprendelet 2. cikke (7) bekezdése a) pontjának értelmében a rendes értéket egy piacgazdasági berendezkedésű, megfelelő harmadik ország (a továbbiakban: analóg ország) árai vagy számtanilag képzett rendes értéke, vagy pedig az analóg ország által más országok (beleértve az Uniót is) esetében alkalmazott ár alapján állapították meg, illetve, ha ez nem lehetséges, bármilyen más elfogadható alapon megállapítható, beleértve a hasonló termékért az Unióban ténylegesen fizetett vagy fizetendő árat, és azt szükség esetén megfelelően módosítani kell úgy, hogy magában foglaljon egy ésszerű haszonkulcsot.

               (19)

               Az eredeti vizsgálathoz hasonlóan, az eljárás megindításáról szóló értesítésben is Argentína szerepelt a rendes érték megállapítása céljából javasolt analóg országként, az alaprendelet 2. cikke (7) bekezdésének a) pontjának megfelelően. Az eljárás megindításáról szóló értesítés közzétételét követően nem érkeztek be megjegyzések a javasolt analóg országgal kapcsolatban.

               (20)

               Egy argentin furfuraldehid-gyártó a kérdőív kitöltésével együttműködött a vizsgálatban. A vizsgálat kiderítette, hogy Argentínában a furfuraldehid piaca versenypiac, amelyen a kereslet mintegy 90 %-át helyi termelésből, a többit pedig harmadik országokból történő behozatallal elégítik ki. Az argentin termelési volumen az érintett termékből aktív feldolgozásra az Unióba irányuló kínai kivitel volumenéhez viszonyítva annak több mint 70 %-át teszi ki. Az argentin piac így kellően reprezentatívnak minősül a Kínára vonatkozó rendes érték megállapításához.

               (21)

               Ezért – mint a korábbi vizsgálatokban – a következtetés most is az, hogy Argentína az alaprendelet 2. cikke (7) bekezdésének a) pontja szerint megfelelő analóg ország.

         3.   Dömpingelt behozatal a felülvizsgálati időszakban

   3.1.   Rendes érték

               (22)

               A rendes érték meghatározása az analóg országban lévő együttműködő gyártótól kapott információk alapján történt, vagyis az argentin belföldi piacon független vevők által fizetett vagy fizetendő árak alapján, mivel ezekről az eladásokról megállapítást nyert, hogy a szokásos kereskedelmi feltételek között valósulnak meg.

               (23)

               Ennek eredményeként a rendes érték meghatározása az együttműködő gyártó által Argentínában, független vevőknek felszámított belföldi árak súlyozott átlagaként került sor.

               (24)

               Először azt ellenőrizték, hogy az alaprendelet 2. cikkének (2) bekezdése értelmében reprezentatív volt-e a hasonló termék független vevőknek történő belföldi összértékesítése, azaz elérte-e az Unióba exportált érintett termék értékesített összmennyiségének legalább 5 %-át. Az argentin együttműködő gyártó belföldi értékesítései kellőképpen reprezentatívnak minősültek a felülvizsgálati időszak alatt.

               (25)

               A Bizottság ezt követően megvizsgálta, hogy a hasonló termék belföldi értékesítései az alaprendelet 2. cikkének (4) bekezdése szerint a rendes kereskedelmi forgalomban megvalósult értékesítésnek tekinthetők-e. Ezt úgy állapította meg, hogy az argentin piacon értékesített hasonló termék esetében meghatározta a felülvizsgálati időszak során független vevőknek értékesített nyereséges belföldi eladások arányát. Mivel a felülvizsgálati időszak során a hasonló termék összértékesítése nyereséges volt, a rendes érték megállapítása a belföldi összértékesítés súlyozott átlaga alapján történt.

         3.2.   Exportár

               (26)

               Mivel az Unióba exportáló kínai gyártók egyike sem működött együtt a vizsgálatban, az exportárak megállapítása a rendelkezésre álló tények alapján történt. A legalkalmasabb alapnak ehhez az Eurostatnak az érintett termék Unióba történő behozatalára vonatkozó adatai bizonyultak. Annak ellenére, hogy e behozatal többségére aktív feldolgozásra irányuló megállapodás alapján került sor (a kínai furfuraldehid további feldolgozásra került furfuril-alkohollá, exportra), semmi nem indokolta azt, hogy ne tekintsék ésszerű alapnak az exportárak meghatározásához.

         3.3.   Összehasonlítás

               (27)

               A rendes érték és az exportár közötti, az alaprendelet 2. cikke (10) bekezdésének értelmében végzett, tisztességes összehasonlítás érdekében kiigazítások formájában kellően figyelembe vették a szállítással, hitelköltségekkel és a biztosítással kapcsolatos – az árakat és az árak összehasonlíthatóságát befolyásoló – bizonyos különbségeket.

         3.4.   Dömpingkülönbözet

               (28)

               Az alaprendelet 2. cikke (11) bekezdésének megfelelően a dömpingkülönbözet megállapítása a súlyozott átlaggal számított rendes érték és ugyanazon kereskedelmi szint súlyozott átlaggal számított exportárai közötti összehasonlítás alapján történt. Az összehasonlítás 5,6 %-os dömpingkülönbözetet mutatott ki.

         4.   A megváltozott körülmények tartós jellege

               (29)

               Annak vizsgálata mellett, hogy került-e sor dömpingre a felülvizsgálati időszak során, azt is megvizsgálták, hogy az intézkedések esetleges hatályon kívül helyezése esetén mennyire valószínű a dömping folytatódása. Minthogy egyetlen kínai exportáló gyártó sem működött együtt a vizsgálatban, az alábbi következtetések az alaprendelet 18. cikkének megfelelően a rendelkezésre álló tényekre támaszkodnak.

               (30)

               E tekintetben a következő elemeket vizsgálták: Kínai belső kereslet és fogyasztás, valamint az EU-ba irányuló kínai export alakulása az aktív feldolgozásra irányuló megállapodás alapján.

               (31)

               A rendelkezésre álló információk alapján 2007 óta a Kínai Népköztársaságban a furfuraldehid belföldi felhasználása gyorsabb ütemben nőtt (a 2007–2012 közötti időszakra átlagosan körülbelül 9 %-os éves növekedéssel számolnak), mint a termék termelési kapacitása Kínában (körülbelül +6 %). Kínában a furfural belföldi fogyasztásának növekedése lényegében azzal magyarázható, hogy egyre nő a furfuraldehid termelési-értékesítési láncban lejjebb lévő (downstream) terméke, a furfuril-alkohol iránti kereslet. A furfuril-alkohol kínai gyártása 1999 óta rohamosan növekszik, és ez jól tükrözi a nagyobb értékű furfurol-termékek gyártásának fontosságát és az öntőiparban a furángyanta iránti növekvő keresletet.

               (32)

               Növekedett továbbá a kínai furfuraldehid-gyártók által használt fő nyersanyag, a kukoricacsutka iránti belföldi kereslet. A világ népességének növekedésével, különösen a Kínai Népköztársaságban és Indiában, valamint a gabonaalapú étrendről a proteinalapú étrendre való áttéréssel a kukorica iránti globális kereslet várhatóan egyre inkább nőni fog. A Kínai Népköztársaság a világ második legnagyobb kukoricafogyasztója. A kukorica ipari célú felhasználásának növekedésén kívül Kínában évente 3–6 %-kal nő a takarmányként és az állattenyésztésben felhasznált kukorica iránti kereslet. Míg a Kínai Népköztársaság kukoricafogyasztása az elmúlt néhány év alatt gyorsan nőtt, a kukoricatermelése nem érte utol a keresletet. A 2011-től 2015-ig terjedő időszakban várhatóan ötszörösére nő az Egyesült Államokból a Kínai Népköztársaságba irányuló kukoricaexport. Meg kell jegyezni továbbá, hogy a kínai furfuralgyártóknak egyre nagyobb versennyel kell szembenézniük a xilóz- és xilitgyártók irányából, akikkel ugyanazon az alapanyagon (kukoricacsutka) kell osztozkodniuk.

               (33)

               A felülvizsgálati időszak alatt az EU-ba irányuló kínai exportot illetően meg kell jegyezni, hogy az érintett országból gyakorlatilag az összes furfuraldehidet kizárólag az aktív feldolgozásra irányuló megállapodás alapján hozták be. Ez a gyakorlat 2000-ben kezdődött azzal, hogy a kínai éves furfuraldehid-mennyiség körülbelül 75 %-át dömpingellenes vámok kivetése nélkül úgy hozták be az Unióba, azzal a céllal, hogy furfuril-alkohollá való feldolgozását követően harmadik országokba exportálják. 2001 óta az érintett országból származó szabadpiaci behozatalok szinte teljesen megszűntek.

               (34)

               Úgy tűnik, hogy Kínában a furfurol iránti belföldi kereslet hosszú távú változásai, a kínai kukoricapiac kereslet-kínálati helyzetének érzékeny volta, valamint az előző preambulumbekezdésben vázolt, az EU-ba irányuló kínai importok struktúrája változást idézett elő a kínai exportáló gyártók által gyakorolt dömping szintjében. Az EU-ba irányuló kínai exportáraknak az érintett termék rendes értékével való, megfelelő kiigazítást követően végzett összehasonlítása azt mutatja, hogy a korábbi hatályvesztési felülvizsgálathoz képest a felülvizsgálati időszak alatt a dömpingkülönbözet csökkent.

               (35)

               Következésképpen a fenti elemzés azt mutatja, hogy Kínában a kukoricacsutka és a furfuraldehid iránti belföldi kereslet és fogyasztás változása és következésképpen az árak változása tartós jellegű. Ezért az a következtetés vonható le, hogy amennyiben a dömpingellenes intézkedéseket hatályon kívül helyezik, nem várható az Unióba irányuló kínai exportok jelentős növekedése.

         D.   UNIÓS GAZDASÁGI ÁGAZAT

               (36)

               Az uniós gazdasági ágazatot két vállalat alkotja: a Lenzing AG (Ausztria) és a Tanin Sevnica kemicna industrija d.d (Szlovénia), amelyek a felülvizsgálati időszak alatt együtt a hasonló termék uniós termelésének 100 %-át adták. Ezek alapján az alaprendelet 4. cikkének (1) bekezdése és 5. cikkének (4) bekezdése értelmében e két uniós gyártó alkotja az uniós gazdasági ágazatot. Egyik vállalat sem válaszolt a kérdőívekre, és nem működött együtt teljes mértékben a vizsgálatban.

               (37)

               Mivel az uniós gazdasági ágazat nem működött együtt, az uniós piac helyzetének elemzéséhez és a Kínai Népköztársaságból érkező dömpingelt behozatal által az uniós gazdasági ágazatnak okozott kár vizsgálatához szükséges adatok kinyeréséhez a rendelkezésre álló tényekre támaszkodtak, beleértve a közelmúltban végzett hatályvesztési felülvizsgálat során – mely a 2007. január 1. és a 2010. március 31. közötti időszakra terjedt ki – gyűjtött információkból extrapolált adatokat. Ezért, eltérő rendelkezés hiányában, az alábbi táblázatokban szereplő adatok forrásai a 2007–2009-es időszakra vonatkoznak. A Nutrafur nevű spanyol gyártó, amely az eredeti panaszt Furfural Español S.A. néven, 1994-ben benyújtotta, 2008 októberében beszüntette a termelést. A Nutrafur 2008-as termelési adatait beleszámították az uniós piac felhasználásába. Titoktartási okokból az uniós gazdasági ágazat teljesítményére vonatkozó adatok csak index formájában szerepelnek.

         E.   AZ UNIÓS PIAC HELYZETE

   1.   Felhasználás az uniós piacon

               (38)

               A 2008–2009-es időszakra vonatkozó uniós furfuraldehid-felhasználást az uniós gazdasági ágazat által az uniós piacon igazoltan értékesített mennyiségek (a Nutrafur 2008. októberig terjedő forgalmát is beleértve, amíg előállított furfuraldehidet), az aktív feldolgozási megállapodás keretében Kínából behozott mennyiségek, valamint az egyéb harmadik országokból szabad forgalomba hozatal céljából behozott mennyiségek alapján a legutóbbi hatályvesztési felülvizsgálat során állapították meg az importőr International Furan Chemicals BV (a továbbiakban: IFC) és az Eurostat ellenőrzött adatai alapján. Mivel az Eurostat titoktartási okokból nem teszi közzé a teljes információt, az Eurostat adatait csak – Kína és a Dominikai Köztársaság kivételével – az egyéb harmadik országokból behozott mennyiségek esetében használták fel, mivel az említett források esetében az IFC a furfuraldehid kizárólagos importőre.

               (39)

               A rendelkezésre álló tényeket 2010-re és a felülvizsgálati időszakra vonatkozóan használták, mivel sem az uniós gazdasági ágazat, sem a kizárólagos importőr nem működött együtt, és az Eurostatból rendszerint rendelkezésre álló adatok nagy hányada (ez esetben) titkosnak minősült. Mivel semmi sem utalt ennek ellenkezőjére, nem volt ok azt feltételezni, hogy az uniós felhasználásban 2009 óta jelentős változás történt, és úgy ítélték meg, hogy 2010-ben és a felülvizsgálati időszak alatt is ugyanazon a szinten maradt.

               (40)

               Ennek alapján a figyelembe vett időszakban az uniós felhasználás a 2008. évi 45 738 tonnáról a felülvizsgálati időszak alatt 38 000 tonnára, azaz 17 %-kal csökkent.

                  1. táblázat   Uniós felhasználás

                           Pénzügyi év

                           2008

                           2009

                           2010

                           Felülvizsgálati időszak

                           Tonnában

                           45 738

                           38 175

                           38 000

                           38 000

                           Index (2008 = 100)

                           100

                           83

                           83

                           83

                           Tendencia, év/év

                           –17

                           0

                           0

                                          Forrás:

                                       Az uniós gazdasági ágazat és az IFC által a kérdőívre adott, ellenőrzött válaszok és Eurostat-statisztikák.

         2.   A Kínából származó behozatal

   2.1.   Mennyiség, piaci részesedés és árak

               (41)

               A kínai exportstatisztikák szerint a felülvizsgálati időszak alatt kínai behozatalra aktív feldolgozási megállapodás keretében került sor. Az aktív feldolgozási megállapodás keretében Kínából behozott mennyiség a 2008. évi 10 002 tonnáról a felülvizsgálati időszak alatt 13 975 tonnára, azaz 40 %-kal nőtt. A figyelembe vett időszakban az aktív feldolgozási megállapodás keretében történő kínai behozatal piaci részaránya 22 %-ról 37 %-ra, azaz 15 százalékponttal növekedett.

               (42)

               Az aktív feldolgozási megállapodás keretében Kína által alkalmazott ár a 2008. évi 1 014 EUR/tonnáról a felülvizsgálati időszak alatt 1 488 EUR/tonnára, azaz 47 %-kal nőtt. Meg kell jegyezni, hogy a felülvizsgálati időszak alatt a kínai behozatalok ára gyorsan nőtt, és elérte az 1 700 EUR/tonna csúcsárat.

                  2. táblázat   Behozatal Kínából

                           Pénzügyi év

                           2008

                           2009

                           2010

                           Felülvizsgálati időszak

                           Tonnában

                           10 002

                           5 159

                           8 375

                           13 975

                           Index (2008 = 100)

                           100

                           52

                           84

                           140

                           Tendencia, év/év

                           –48

                           32

                           56

                           Piaci részesedés

                           22 %

                           14 %

                           22 %

                           37 %

                           Ár, EUR/tonna

                           1 014

                           690

                           1 362

                           1 488

                           Index (2008 = 100)

                           100

                           68

                           134

                           147

                                          Forrás:

                                       Az IFC kérdőívre adott, ellenőrzött válaszai és kínai exportstatisztika.

         3.   Egyéb harmadik országok importmennyiségei és importárai

               (43)

               Meg kell jegyezni, hogy – csakúgy, mint az eredeti vizsgálatban – a Dominikai Köztársaságból érkező behozatalt teljes mértékben egy anyavállalat által európai leányvállalata számára furfuril-alkohol gyártása céljából történő szállításai jelentették. Ily módon az ezekben az ügyletekben használt árak transzferárak, kapcsolt vállalatok között, és esetleg nem tükrözik a valós piaci árakat. Mivel az érintett importőr nem működött együtt, és az Eurostat adatai bizalmasak, feltételezések szerint 2010-ben és a felülvizsgálati időszak alatt a Dominikai Köztársaságból származó behozatal és annak ára változatlan maradt.

                  3. táblázat   Az Unióba a Dominikai Köztársaságból érkező behozatal

                           Pénzügyi év

                           2008

                           2009

                           2010

                           Felülvizsgálati időszak

                           Tonnában

                           27 662

                           24 996

                           25 000

                           25 000

                           Index (2008 = 100)

                           100

                           90

                           90

                           90

                           Tendencia, év/év

                           –10

                           0

                           0

                           Piaci részesedés

                           60 %

                           65 %

                           66 %

                           66 %

                           Ár, EUR/tonna

                           982

                           582

                           582

                           582

                           Index (2008 = 100)

                           100

                           59

                           59

                           59

               (44)

               Az Eurostat szerint az Unióba Kínán kívül egyéb harmadik országokból behozott furfuraldehid volumenei – átlagáraikkal együtt – a következőképpen alakultak:

                  4. táblázat   Az Unióba egyéb harmadik országokból érkező behozatal

                           Pénzügyi év

                           2008

                           2009

                           2010

                           Felülvizsgálati időszak

                           Tonnában

                           1 583

                           1 226

                           138

                           162

                           Index (2008 = 100)

                           100

                           77

                           9

                           10

                           Tendencia, év/év

                           –23

                           –68

                           1

                           Piaci részesedés

                           3 %

                           3 %

                           1 %

                           1 %

                           Ár, EUR/tonna

                           997

                           632

                           1 473

                           1 685

                           Index (2008 = 100)

                           100

                           63

                           148

                           169

         4.   Az Unióból egyéb harmadik országba irányuló kivitel volumenei és árai

               (45)

               A figyelembe vett időszakban csak a 2008-as és 2009-es évre állt rendelkezésre adat. Nem állt rendelkezésre megbízható statisztikai adat a 2010-es évre és a felülvizsgálati időszakra vonatkozó adatkészlet alakulásának felmérésére. Az uniós gazdasági ágazat együttműködésének hiányában a rendelkezésre álló tényeket használták fel, és azt feltételezték, hogy az Unióból származó export a 2009-es volumenszinteken marad, az uniós piacon észlelt árnövekedéssel megegyező szinten.

                  5. táblázat   Az uniós gazdasági ágazat által egyéb harmadik országba exportált kivitel volumenei és árai

                           Pénzügyi év

                           2008

                           2009

                           2010

                           Felülvizsgálati időszak

                           Mennyiségek – Index (2008 = 100)

                           100

                           155

                           155

                           155

                           Tendencia, év/év

                           55

                           0

                           0

                           Árak – Index (2008 = 100)

                           100

                           77

                           134

                           147

                           Tendencia, év/év

                           –23

                           57

                           13

         5.   Az uniós gazdasági ágazat gazdasági helyzete

               (46)

               Az uniós gazdasági ágazat, azaz a két vállalat – a Lenzing és a Tanin – gazdasági helyzetének elemzése az alábbiakban olvasható, a hatályvesztés felülvizsgálata alatt összegyűjtött adatok, valamint a jelenlegi felülvizsgálati időszak alatt hozzáférhető adatok felhasználásával.

         5.1.   Gyártás

               (47)

               2009-ig az uniós gazdasági ágazatnak a hasonló termékből elért össztermelése 5 %-kal nőtt. Egyéb adatok hiányában feltételezhető volt, hogy a termelés 2010-ben és a felülvizsgálati időszak alatt stabil maradt.

                  6. táblázat   Uniós termelés

                           Pénzügyi év

                           2008

                           2009

                           2010

                           Felülvizsgálati időszak

                           Index (2008 = 100)

                           100

                           105

                           105

                           105

                           Tendencia, év/év

                           5

                           0

                           0

                                          Forrás:

                                       A kérdőívre az uniós gyártók által adott, ellenőrzött válaszok.

         5.2.   Gyártási kapacitás és kapacitáskihasználtság

               (48)

               2008-ban és 2009-ben az uniós gazdasági ágazat gyártókapacitása nem változott. Figyelembe véve, hogy az uniós gazdasági ágazat nem működött együtt, feltételezhető volt, hogy a kapacitás és a kihasználtság 2010-ben és a felülvizsgálati időszak alatt változatlan maradt.

                  7. táblázat   Az Unió kapacitása

                           Pénzügyi év

                           2008

                           2009

                           2010

                           Felülvizsgálati időszak

                           Index (2008 = 100)

                           100

                           100

                           100

                           100

                           Kapacitáskihasználás

                           92 %

                           96 %

                           96 %

                           96 %

                                          Forrás:

                                       A kérdőívre az uniós gyártók által adott, ellenőrzött válaszok.

         5.3.   Készletszint

               (49)

               Figyelembe véve, hogy az uniós gazdasági ágazat nem működött együtt, feltételezhető volt, hogy a készletek szintje a 2009. év végéhez képest változatlan maradt.

                  8. táblázat   Készletek

                           Pénzügyi év

                           2008

                           2009

                           2010

                           Felülvizsgálati időszak

                           Index (2008 = 100)

                           100

                           56

                           56

                           56

                           Tendencia, év/év

                           –44

                           0

                           0

                                          Forrás:

                                       A kérdőívre az uniós gyártók által adott, ellenőrzött válaszok.

         5.4.   Az értékesítések volumene és a piaci részesedés

               (50)

               2008 és 2009 között 12 %-kal nőtt az uniós gazdasági ágazat uniós piacon független vevőknek történő értékesítése. Az uniós gazdasági ágazattól származó adatok hiányában feltételezhető volt, hogy az értékesítési volumen 2010-ben és a felülvizsgálati időszak alatt nem nőtt.

                  9. táblázat   Értékesítési volumen és uniós piaci részesedés

                           Pénzügyi év

                           2008

                           2009

                           2010

                           Felülvizsgálati időszak

                           Index (2008 = 100)

                           100

                           112

                           112

                           112

                           Piaci részesedés intervallumokban megadva

                           10-20 %

                           14-24 %

                           14-24 %

                           14-24 %

                                          Forrás:

                                       A kérdőívre az uniós gyártók által adott, ellenőrzött válaszok.

         5.5.   Átlagos eladási árak

               (51)

               A figyelembe vett időszakban az uniós piacon az uniós gazdasági ágazat által felszámított átlagos eladási árak 36 %-kal, jelentősen emelkedtek. Ennek oka egy, a 2010-es év és a felülvizsgálati időszak során történt, nagymértékű árnövekedés volt.

                  10. táblázat   Átlagos eladási árak az EU-ban

                           Pénzügyi év

                           2008

                           2009

                           2010

                           Felülvizsgálati időszak

                           Index (2008 = 100)

                           100

                           89

                           108

                           136

                           Tendencia, év/év

                           –11

                           19

                           28

                                          Forrás:

                                       A kérdőívre az uniós gyártók által adott, ellenőrzött válaszok, valamint a Bizottság rendelkezésére bocsátott tények.

         5.6.   Átlagos termelési költség

               (52)

               Mivel a termelési költségekkel kapcsolatos adatokat az uniós gazdasági ágazat nem bocsátotta rendelkezésre a 2010-es évre és a felülvizsgálati időszakra vonatkozóan, a korábbi hatályvesztési felülvizsgálat adatait 6 %-kal megemelték, figyelembe véve az ezen időszak alatti infláció mértékét.

                  11. táblázat   Átlagos termelési költség

                           Pénzügyi év

                           2008

                           2009

                           2010

                           Felülvizsgálati időszak

                           Index (2008 = 100)

                           100

                           100

                           102

                           106

                           Tendencia, év/év

                           0

                           2

                           4

                                          Forrás:

                                       A kérdőívre az uniós gyártók által adott, ellenőrzött válaszok.

         5.7.   Jövedelmezőség és pénzforgalom

               (53)

               Az uniós gazdasági ágazat nyereségeinek a fenti ár- és költségadatokon alapuló kalkulációja az érintett időszak alatt jelentős növekedést mutatott, mely az uniós piacon észlelt árnövekedésnek volt tulajdonítható, valamint annak, hogy az infláció mértékén túl a gyártási költségek sem növekedtek. Egyéb adat hiányában feltételezhető, hogy a pénzforgalom is a jövedelmezőséghez hasonló trendet követett.

                  12. táblázat   Jövedelmezőség és pénzforgalom

                           Pénzügyi év

                           2008

                           2009

                           2010

                           Felülvizsgálati időszak

                           Nyereségesség – Index (2008 = 100)

                           100

                           96

                           153

                           297

                           Tendencia, év/év

                           –4

                           57

                           144

                           Pénzforgalom – Index (2008 = 100)

                           100

                           34

                           69

                           69

                           Tendencia, év/év

                           –66

                           35

                           0

                                          Forrás:

                                       A kérdőívre az uniós gyártók által adott, ellenőrzött válaszok.

         5.8.   Beruházások, a beruházások megtérülése és tőkebevonási képesség

               (54)

               Az uniós gazdasági ágazattól származó adatok hiányában, figyelembe véve a 2010-es év és a felülvizsgálati időszak alatti áremelkedéseket, feltételezhető, hogy a beruházások szintje a 2007-ben tapasztalt szinthez volt hasonló. Feltételezhető, hogy a beruházások megtérülése ugyanazt a trendet követi, mint a 12. táblázatban szereplő jövedelmezőség.

                  13. táblázat   Beruházások és a beruházások megtérülése

                           Pénzügyi év

                           2008

                           2009

                           2010

                           Felülvizsgálati időszak

                           Beruházási index (2008 = 100)

                           100

                           3

                           163

                           163

                           Tendencia, év/év

                           –97

                           160

                           0

                           Beruházások megtérülése index (2008 = 100)

                           100

                           –4

                           100

                           200

                           Tendencia, év/év

                           – 104

                           104

                           100

                                          Forrás:

                                       A kérdőívre az uniós gyártók által adott, ellenőrzött válaszok.

         5.9.   Foglalkoztatás és termelékenység

               (55)

               Figyelembe véve az uniós gazdasági ágazatra vonatkozó információ hiányát a 2010-es évre és a felülvizsgálati időszakra vonatkozóan, feltételezhető volt, hogy a foglalkoztatás és a termelékenység szintje az érintett időszak alatt állandó maradt.

                  14. táblázat   Foglalkoztatás és termelékenység

                           Pénzügyi év

                           2008

                           2009

                           2010

                           Felülvizsgálati időszak

                           Foglalkoztatás – Index

                           100

                           100

                           100

                           100

                           Termelékenység (tonna/alkalmazott) – Index

                           100

                           100

                           100

                           100

                           Munkaerőköltség – Index

                           100

                           100

                           100

                           100

                                          Forrás:

                                       A kérdőívre az uniós gyártók által adott, ellenőrzött válaszok.

         5.10.   A dömpingkülönbözet nagysága

               (56)

               Annak ellenére, hogy a kínai exportáló gyártók nem működtek együtt, az Eurostat adatai alapján elemezték a behozatal mértékét és értékét, valamint megbecsülték a piaci részesedést. A 2010-ben és 2011-ben bekövetkezett jelentős árnövekedés miatt a hatályvesztési felülvizsgálat időszaka óta drámaian csökkent a Kínai Népköztársaság dömpingkülönbözete.

         5.11.   A dömping hatásaiból való felépülés

               (57)

               A fent említett mutatók többségének pozitív alakulása arra utal, hogy a figyelembe vett időszakban az uniós gazdasági ágazat pénzügyileg teljesen felépült az előző vizsgálatokban azonosított, Kínából származó, jelentősen dömpingelt behozatal káros hatásaiból.

         6.   Az uniós gazdasági ágazat gazdasági helyzetére vonatkozó következtetés

               (58)

               A Kína elleni intézkedések kedvező hatást gyakoroltak az uniós gazdasági ágazat gazdasági helyzetére, mivel a kármutatók többsége pozitív változást jelzett: 2008 és a felülvizsgálati időszak között a termelés, az értékesítési volumen és az értékesítés összértéke egyaránt nőtt. Azonban az uniós piaci árak jelentős növekedése miatt az uniós gazdasági ágazat most már a kitűzött nyereségnél, amelyet az eredeti vizsgálat idején az ágazat fejlődése érdekében 5 %-ban állapítottak meg, jóval nagyobb nyereséget ér el.

               (59)

               Figyelembe véve az uniós piaci árak jelentős növekedését a felülvizsgálati időszak alatt, és mivel a költségek párhuzamos növekedéséről nincs bizonyíték, az a következtetés vonható le, hogy az uniós gazdasági ágazatot nem érte jelentős kár a 3. cikk (5) bekezdése szerint.

         7.   A megváltozott körülmények tartós jellegére vonatkozó következtetés

               (60)

               Megvizsgálták, hogy az uniós piaci árak növekedése vajon a legutóbbi hatályvesztési felülvizsgálat eredményeihez képest a körülmények tartós változását jelenti-e. A rendelkezésre álló adatok alapján elmondható, hogy az uniós piac árai nagymértékű emelkedést értek el, elérték a 2008-as szintet, majd túllépték ezeket az összegeket, míg a hatályvesztési felülvizsgálat alatt az árak estek. Továbbá, ellentétben a hatályvesztési felülvizsgálat során találtakkal, az alákínálásra nem találtak bizonyítékot. A hatályvesztési felülvizsgálat szerint a jövedelmezőség csökkenő tendenciát mutatott, a felülvizsgálatot követően viszont az adatok azt mutatták, hogy erősen javult a jövedelmezőség, elérve, majd meghaladva a 2008-as szintet.

               (61)

               Azt is elemezték, hogy a hatályvesztési felülvizsgálat időszakának vége óta történt árváltozás vajon egy, a Kínai Népköztársaságban történt különösen gyenge termésű évnek volt-e tulajdonítható, mivel a furfuraldehidet ott mezőgazdasági hulladékból állítják elő. Mivel azonban a 2010-es betakarítási időszak óta nem csökkent jelentősen az ár, ezt a lehetőséget elvetették. Úgy tűnik, a Kínai Népköztársaságból származó behozatalok ára azért emelkedett, mert a furfuraldehid iránti belföldi kereslet hosszú távon növekedett, valamint az érintett országban egyre nőttek a nyersanyagárak is. Mivel a kínai exportáló gyártók nem működtek együtt, ezt nem lehetett ellenőrizni, azonban a Bizottsághoz nem érkezett bizonyíték arra vonatkozóan, hogy nem ez volt a helyzet.

               (62)

               Figyelembe véve a Bizottság rendelkezésére álló, fent említett bizonyítékot és az arra vonatkozó információ hiányát, hogy az említett árnövekedések átmenetiek lettek volna, az a következtetés vonható le, hogy ez a változás tartós jellegű.

         F.   A DÖMPINGELLENES ELJÁRÁS MEGSZÜNTETÉSE ÉS A HATÁLYBAN LÉVŐ DÖMPINGELLENES INTÉZKEDÉSEK HATÁLYON KÍVÜL HELYEZÉSE

               (63)

               A fentiek fényében megállapítható, hogy a jelenlegi dömpingellenes felülvizsgálatot meg kell szüntetni, és a hatályban lévő dömpingellenes intézkedéseket hatályon kívül kell helyezni.

               (64)

               Minden fél tájékoztatást kapott azokról az alapvető tényekről és szempontokról, amelyek alapján a Bizottság a hatályos intézkedések megszüntetését javasolja. A felek lehetőséget kaptak továbbá arra, hogy e tájékoztatást követően adott határidőn belül ismertethessék észrevételeiket. Nem érkeztek be megjegyzések.

               (65)

               A fentiekből az következik, hogy a jelenlegi dömpingellenes felülvizsgálatot meg kell szüntetni, a 453/2011/EU végrehajtási rendelettel a Kínából származó furfuraldehid behozatalára elrendelt dömpingellenes intézkedéseket meg kell szüntetni, valamint a meglévő vámot hatályon kívül kell helyezni,

         ELFOGADTA EZT A RENDELETET:
   1. cikk
   A Kínai Népköztársaságból származó, a jelenleg a 2932 12 00 KN-kód alá besorolt 2-furaldehid (más néven furfuraldehid vagy furfurol) behozatalára alkalmazandó dömpingellenes vámok időközi felülvizsgálata megszűnik.
   2. cikk
   A 453/2011/EU végrehajtási rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2012. június 21-én.

            a Tanács részéről

            az elnök

         M. FREDERIKSEN

      (1)  HL L 343., 2009.12.22., 51. o.

      (2)  HL L 15., 1995.1.21., 11. o.

      (3)  HL L 328., 1999.12.22., 1. o.

      (4)  HL L 107., 2005.4.28., 1. o.

      (5)  HL L 123., 2011.5.12., 1. o.

      (6)  HL C 196., 2011.7.5., 9. o.


title: A Bizottság 242/2014/EU végrehajtási rendelete ( 2014. március 7. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Lammefjordskartofler [OFJ])

text:
               14.3.2014

               HU

               Az Európai Unió Hivatalos Lapja

               L 74/27

      A BIZOTTSÁG 242/2014/EU VÉGREHAJTÁSI RENDELETE

   (2014. március 7.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Lammefjordskartofler [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Dánia kérelmét (2) a „Lammefjordskartofler” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a „Lammefjordskartofler” elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL C 286., 2013.1.2., 3. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály:   Gyümölcsök, zöldségfélék és gabonafélék, frissen vagy feldolgozva

      DÁNIA
      Lammefjordskartofler (OFJ)


title: A Bizottság 677/2014/EU végrehajtási rendelete ( 2014. június 14. ) a 37/2010/EU rendeletnek a kabergolin hatóanyag tekintetében történő módosításáról  EGT-vonatkozású szöveg

text:
               20.6.2014

               HU

               Az Európai Unió Hivatalos Lapja

               L 180/8

         A BIZOTTSÁG 677/2014/EU VÉGREHAJTÁSI RENDELETE
   (2014. június 14.)
   a 37/2010/EU rendeletnek a kabergolin hatóanyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökség állatgyógyászati készítmények bizottsága által megfogalmazott véleményre,
   mivel:

               (1)

               Az Unióban élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő felhasználásra szánt hatóanyagok maximális maradékanyag-határértékét (a továbbiakban: MRL) a 470/2009/EK rendelet alapján kell megállapítani.

               (2)

               A farmakológiai hatóanyagokat és az állati eredetű élelmiszerekben előforduló MRL-jeik szerinti osztályozásukat a 37/2010/EU bizottsági rendelet (2) melléklete tartalmazza.

               (3)

               Az Európai Gyógyszerügynökséghez kérelem érkezett a kabergolin szarvasmarhafélékre vonatkozó maximális maradékanyag-határértékeinek megállapítása iránt.

               (4)

               Az állatgyógyászati készítmények bizottsága MRL megállapítását javasolta a kabergolin szarvasmarhafélék zsír-, máj-, vese- és izomszöveteiben, valamint tejében történő előfordulására.

               (5)

               A 470/2009/EK rendelet 5. cikke szerint az Európai Gyógyszerügynökségnek meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében.

               (6)

               Az állatgyógyászati készítmények bizottsága azt a következtetést vonta le, hogy e hatóanyag esetében nem igazolható a más élelmiszer-termelő fajra való extrapoláció.

               (7)

               A 37/2010/EU rendeletet ezért módosítani kell oly módon, hogy az tartalmazza a kabergolin hatóanyagot a szarvasmarhafélékre vonatkozóan.

               (8)

               Az érdekelt felek számára ésszerű időkeretet kell biztosítani az újonnan megállapított MRL-hez való alkalmazkodáshoz szükséges intézkedések meghozatalára.

               (9)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. augusztus 18-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 19-én.

            a Bizottság részéről

            az elnök

         José Manuel BARROSO

      (1)  HL L 152., 2009.6.16., 11. o.

      (2)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).

      MELLÉKLET
      A 37/2010/EU rendelet mellékletének 1. táblázata a következő anyagra vonatkozó bejegyzéssel egészül ki betűrend szerinti sorrendben:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Kabergolin

                     Kabergolin

                     Szarvasmarhafélék

                     0,10 μg/kg

                     Zsír

                     NINCS ADAT

                     Prolaktin-inhibitor”

                     0,25 μg/kg

                     Máj

                     0,50 μg/kg

                     Vese

                     0,15 μg/kg

                     Izom

                     0,10 μg/kg

                     Tej


title: A Bizottság 1266/2012/EU végrehajtási rendelete ( 2012. december 21. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               22.12.2012

               HU

               Az Európai Unió Hivatalos Lapja

               L 356/63

         A BIZOTTSÁG 1266/2012/EU VÉGREHAJTÁSI RENDELETE
   (2012. december 21.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 21-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  56,9

                  MA

                  79,5

                  TN

                  111,9

                  TR

                  123,6

                  ZZ

                  93,0

                  0707 00 05

                  AL

                  87,0

                  TR

                  136,9

                  ZZ

                  112,0

                  0709 93 10

                  MA

                  110,2

                  TR

                  137,7

                  ZZ

                  124,0

                  0805 10 20

                  MA

                  61,3

                  TR

                  63,0

                  ZA

                  51,2

                  ZZ

                  58,5

                  0805 20 10

                  MA

                  69,9

                  ZZ

                  69,9

                  0805 20 30, 0805 20 50, 0805 20 70, 0805 20 90

                  IL

                  86,6

                  JM

                  129,1

                  MA

                  98,7

                  TR

                  84,1

                  ZZ

                  99,6

                  0805 50 10

                  TR

                  79,2

                  ZZ

                  79,2

                  0808 10 80

                  BA

                  56,8

                  CA

                  156,3

                  CN

                  174,8

                  MK

                  40,0

                  US

                  132,7

                  ZA

                  123,7

                  ZZ

                  114,4

                  0808 30 90

                  CN

                  72,9

                  TR

                  135,1

                  US

                  182,0

                  ZZ

                  130,0

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.